

Фотоконкурс „Моята земя“

Целите на фотоконкурса „Моята земя“ са следните:

Да предизвика желание у любителите на фотографията и да запечатат емблематични за своя град обекти, моменти и забележителности;

Да се даде възможност за творческа изява и подход не само към заснетия обект, но и към заглавието на снимката;

Номинираните фотографии ще се публикуват в годишно луксозно издание на Сдружение „Дива земя“ във връзка с Национална Асамблея „Земята на децата“, което ще излезе в края на 2019 г.

Регламент на фотоконкурса „Моята земя“:

Всеки автор може да участва с максимум 3 снимки;

Снимките за фотоконкурса трябва да са направени през 2019 г.;

Снимките трябва да са в дигитален формат JPEG, да имат заглавие и задължително да бъдат придружени от кратък текст, описващ мястото, ситуацията и историята на снимката – до 500 знака;

Големината на изображението трябва да бъде не по-малка от 3000 – 5000 пиксела по дългата страна. Резолюцията на изображенията трябва да е минимум 70 dpi. Всеки автор трябва да може да представи изходен файл /снимка в оригинален размер/.

**Допустима обработка на снимките:**

Обработка на яркост и контраст;

Изостряне на изображението;

Прекадриране на снимката.

**ВАЖНО:** Не се допускат фотоколажи, както и снимки, които са грубо ретуширани дигитално или съдържат прибавени надписи и графики. Целта на конкурса е да покаже снимки, които се доближават максимално до естествената среда, която са запечатали, а не да се показват умения на автора да работи с фотообработващи програми.

**Регистрация и участие:**

Регистрацията за участие и изпращането на снимки става на адрес: asambleia.earth@gmail.com Към всяка снимка, участваща в конкурса, трябва задължително да се съдържа следната информация:

**Заглавие на снимката;**

Име на автора фотограф;

Област, населено място

Текст, описващ мястото, ситуацията и историята на снимката/до 500 символа/;

За участници под 18-годишна възраст – име на родител/настойник/;

Телефон за връзка.

**Срокове:**

Начало на фотоконкурса „Моята земя“ – 08.04.2019 г.

Край на конкурса – 23:00 часа на 1-ви юли 2019 г.

Имената на всички участници ще бъдат обявени в сайта на Дива Земя и във Facebook страницата на конкурса.

На 1 август 2019 г. официално ще бъдат наградени победителите в конкурса.

Изпращайки фотография за участие в конкурса, участниците дават съгласието си и правата организаторите да ги използват по следния начин:

Да ги публикуват на фотохартия или в електронен формат, да бъдат включени в изложбата, с която ще завърши конкурсът, както и да бъдат използвани в публикации, свързани с изявата, както и да бъдат използвани с рекламна цел.

[www.wildearthorg.com](file:///D:\Downloads\www.wildearthorg.com)